**НАРОДНО ЧИТАЛИЩЕ “ Алеко Константинов-1880 ”**

e-mail: chitalishte-pavelsko@abv.bg

**ПРОГРАМА ЗА РАБОТА НА**

**НАРОДНО ЧИТАЛИЩЕ**

**„Алеко Константинов-1880 „ с.Павелско**

**ЗА 2022 ГОДИНА**

**1.ВЪВЕДЕНИЕ:**

Във връзка със ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел в Агенция на вписванията -Смолян ,както следва:

ЕИК/ПИК **000609161 ;**

Решение № Фирмено дело: 696/1997

Последни вписани промени в регистрацията са след събрание на настоятелството с портокол N5 ОТ 28.09.2021г. Представянето на читалището се осъществява заедно и поотделно от Председател – Мария Ангьозова и Елена Семерджиева - секретар. Дата на изтичане на мандата: 18.06.2022година.

Съгласно ЗНЧ читалището е вписано в Регистъра на народните читалища към Министерство на културата под № 352 ,последно извършени промени в обстоятелства са вписани на 11.10.20121г

Настоящата годишна програма за развитие  на читалищната дейност на НЧ «Алеко Константинов -1880» през 2022 г. е съобразена с изискванията на чл. 26 а, ал. 2 от Закона за народните читалища

Съгласно **Чл. 2.** (1) ЗНЧ, Народно читалище „Алеко Константинов-1880” е традиционно самоуправляващо се българско културно-просветни сдружение вс.Павелско, което изпълнява и държавни културно-просветни задачи. В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Съгласно **Чл. 2.** (2) НЧ „Алеко Константинов-1880” е юридически лица с нестопанска цел.

Изготвянето на програмата за 2022 г. цели обединяване на усилията за развитие и утвърждаване на читалището, като важна обществена институция, реализираща културната идентичност на с.Павелско, както и да се засили обществената роля като единствен традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика*,*осъществявана на основата на съществуващата нормативна уредба и чрез изпълнението на културния календар Изготвянето на Програмата за развитие на читалищната дейност през 2022 г. цели обединяване на усилията за развитие и утвърждаване на читалището като важна обществена институция, градяща културната идентичност на сънародниците ни в с.Павелско

Тя обобщава най-важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в културен център,  утвърждаващ ценностите на гражданското общество.

Целите, заложени в Програма за дейност 2022 г, ,са съобразени съгласно Чл. 3. (1) и (2) от ЗНЧ и са насочени да задоволяват потребностите на населението на с.Павелско , свързани със:

1. развитие и обогатяване на културния живот, социалната и образователната дейност в с.Павелско

2. запазване на обичаите и традициите на павелчани

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

За постигане на целите се плануват да се извършват основни дейности, като:

1. уреждане и поддържане на библиотеката след извършен ремонт;

2. развиване и подпомагане на любителското художествено творчество;

3.организиране дейността на групите, за иницииране и провеждане на празненства,

концерти чествания и иновативни дейности съобразно променената епидемична

среда;

4. събиране и разпространяване на знания за родния край и включване в национални инициативи по програма „Живи човешки съкровища“;

5. създаване и съхраняване на етнографска колекция съгласно Закона за културното наследство;

**2.АНАЛИЗ НА СЪСТОЯНИЕТО НА ЧИТАЛИЩЕТО:**

На територията на с.Павелско функционира едно Народно читалище „Алеко Константинов-1880”  **.**

Читалището има изключително значение за укрепване, популяризиране и развитие на българската идентичност, традиционната култура и духовни ценности

**2.1. Външната среда осигурява следните възможности:**

       Културно разнообразие:

       Сътрудничество с:

* Министерство на културата
* Областна администрация Смолян;
* Община Чепеларе;

  РЕКИЦ”Читалища”;

  Читалища

* Кметство с.Павелско
* ДГС „ акад.Николай Хайтов” с.Хвойна - южно централно държавно предприятие

  Граждански сдружения и фондации:СО към СБУ с.Павелско

      Участие и работа по проекти, осигуряващи европейско и др. финансиране.

**2. 2. Кои са силните страни на вътрешната среда:**

   Материална база – частично обновена

     Интерес към търсене и развиване на нови форми на читалищна дейност;

-работа с млади таланти;

     Сътрудничество на доброволци;

-планувани доброволчески инициативи за подпомагане на хора в

неравностойно положение,

- доброволчески инициативи за опазване на околната среда

**2.3.** **Слаби страни:**

Дейностите се реализират в зависимост от новата епидемична обстановка

****Квалификацията на читалищното ръководство е необходимо условие и

решаващ фактор за актуализиране дейностите на читалището.

Територии, засегнати от обезлюдяване.

-спирала на намаляващото и застаряващо население;

-свиване на селските райони - показател за по-широка структурна

криза на културния, икономически и трудов пазар;

-периферизацията и задълбочаване недостатъци на селските райони.

**2.4 Предизвикателства**

**•** Как да работим и търсим нови подходи при реализиране на дейности с изкуствата и

културата, за да посрещнем потребностите на оскъдното население и по-ниските

нива на взаимодействие?

• Как да се включат селските възрастни населения в културни и художествени

практики?

• Как да осигурим устойчиви културни разработки за празни сгради и неизползвана

инфраструктура?

**СТРАТЕГИЧЕСКИ ЦЕЛИ**

* Подпомагане на традиционните читалищни дейности и търсене на нови съвременни форми за тяхното развитие и предаване;
* Създаване на нови условия за развитие и утвърждаване на библиотеката при читалището като център за библиотечно-информационно обслужване на широк кръг потребители;
* Развитие на професионалните  умения и повишаване на квалификацията на работещите в културната институция ; Обучение по Национална Програма “Учене през целия живот“.
* Засилване интереса и краеведската дейност на местната общност към културно минало на с.Павелско. Проучване на автентични песни, съхранени на дигитални носители и популяризирането им сред местната общност и българския народ.
* Изграждане на реално партньорство с институции за реализиране на цялостната културна политика в НЧ „Алеко Константинов1880”
* Разширяване обхвата на дейността на читалището в обществено значими сфери.
* Насърчаване на трансграничното сътрудничество в областта на културата, участие в културни мрежи.
* Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.
* Участие в местното самоуправление и процесите на развитие на гражданскотообщество, участие в разработването на местни стратегии и превръщането на

читалището във фактор за обществен диалог.в с. Павелско

**4.РЕФЕРЕНТНИ ДОКУМЕНТИ**

* Закон за народните читалища;
* Закон за обществените библиотеки;
* Закон за културното наследство;
* Закон за меценатството;
* Закон за закрила и развитие на културата;
* Наредба № 2 на МК, от 01.07.2019 г. Обн. ДВ. бр.54 от 9 Юли 2019г /;
* Допълнителни субсидирани бройки;
* Документи при Патронаж.
* Общинска програма за развитие на община Чепеларе

**ОПЕРАТИВНИ ДЕЙНОСТИ ЗА РЕАЛИЗИРАНЕ НА  
ПЛАН-ПРОГРАМАТА**

**А. БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в селото. Библиотечната дейност  е една от дейности за читалището като културна институция. Чрез нея то се включват в националната мрежа от библиотеките у нас.

. Дейността на библиотеката през 2022 г. ще включва:

1. Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК и други организации.

2..  Поддържане на обществена библиотека със свободен достъп за библиотечно

обслужване

4.   Изготвяне на библиографски справки по различни теми

5.   Инициатива „Книга за всеки” – въвеждане на системата за патронажно обслужване

на възрастни читатели и такива с физически увреждания

6.  Организиране  презентации на нови литературни творби и автори от местно и

национално значение

7.   Провеждане превърналите се в традиция срещи „На гости в библиотеката”

8.   Литературна гостоприемница – срещи с творци на словото

9.   Вечерни литературни четения с участието на местни литературни творци и

почитатели на словото,четене от изявени европейски автори,европейски дни на наследството

10.Експониране на изложба , кътове с литература, викторини, честване на годишнини на български и чужди автори и др..

11.Организиране на индивидуална и културно-масова дейност с различни целеви

групи: (деца, ученици, възрастни); обособяване на тематични кътове по повод

празници и годишнини; предоставяне на онлайн информация и представяне на

презентации, посветени на значими събития и личности

12.Повишане квалификацията, на читалищното ръководство, чрез участие в

организирани обучения от Регионална библиотека“Николай Вранчев“-Смолян и

РЕКИЦ“Читалища“

13. Организиране на Арт –Поезия с различни целеви групи ( деца и възрастни)

14. Организиране на масови мероприятия на тема „Десетилетие на науката за океана за устойчиво развитие 2021-2030”

15. Работата по Програма „Глоб@лни библиотеки“.

**Б. ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището е грижата за разширяване и развитие на любителското художествено творчество.

Художественотворческата дейност в читалището **цели** запазване и *развитие на традиционните ценности* на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност, читалището ще работи за привличане на *млади хора* за участие в инициативи на читалищните самодейни колективи. С изявите на читалището ще се работи за развитие и обогатяване на културния живот в с.Павелско, за утвърждаване на националното самосъзнание, почитане и съхранение богатството на местната култура. Чрез тази дейност читалището ще има възможност за изяви и популяризиране в селото, общината, областта, страната и чужбина.

Към читалището за творчески сезон 2021/2022 функционират:

**1.Образователни дейности:**

Кръжоци, клубове, школи по изкуства:

* Кръжок по пиано за деца и възрастни
* Клуб за настолни игри
* Клуб “ Здраве ”
* Клуб по плетене и везане
* Клуб “ Близо до природата ”
* Школа по приложни и изящни изкуства

Езикови школи и курсове

* Английски език за деца

Клубове по краезнание

* Клуб на краеведа и родоизследователя-изследване на родове,традиции предания и обичай, описване на музикалния и танцовия фолколор, събиране на предмети от тадиционния бит и снимки значими за с.Павелско
* Клуб ” Павелски родолюбец ”
* Клуб на занаятчиите

Музейни колекции

Музея към НЧ ”Алеко Константинов 1880” разполага с фонд от музейни предмети и фонд от научно-спомагателните материали. Оригиналните музейни предмети в музея разкриват историята, икономиката, културата и природата на с.Павелско. Научноизследователската работа на краеведските музеи е насочена към комплексното проучване на дадения край. Обект на научни дирения са природата и околната среда, историческото минало, културното и обществено развитие, традиционния бит и култура и т.н. Музеят заедно с архивите, библиотеката и клуба по краезнание са в основата на краеведските изследвания в с.Павелско. Цели - да е присъединим към „Нощ на музея”, да популяризираме музея сред гостите на селото., чрез направа а информационни табели и работно време.

**2.Любителско творчество (поддържане и изяви на художествени състави);**

Фолклорни състави и формации:

# Фолклорен ансамбъл-постоянен

* Група за стари градски песни-постоянна

Театрални състави

* Театрална група - поставят театрални пиеси върху творчеството на български автори

Танцови състави **и групи** /**битови**/

* Танцов състав-постоянен
* мъжка битова група-постоянна
* смесен битов хор-постоянен

Предоставяне на компютърни услуги и интернет -да

**3. Организиране** **на празници**, фестивали, събори, изложби, творчески вечери, граждански инициативи, спортни занимания и др. с местно, регионално, национално и международно значение

**4**. **Поддържане** и доказани изяви на художествени състави и създаване на нови;  ангажирано участие в общинските конкурси, празници и др. прояви.

**5. Специално внимание и подкрепа на младите дарования** за включването им в местни творчески инициативи със *заинтересовани институции* относно, културното възпитание младите хора и стимулиране на творческите им възможности /музика, фолклор, традиционни изкуства, краезнание, литература и др.***през летните месеци****.*

**6. Събиране на материали за** **културно-историческото минало** и етнографията на с.Павелско. През 2022 г почитане паметта на Илия Топчев -145г от смъртта му, Тодор Въргулев90г от смъртта му.

**7. Нематериално културно наследство –** съхраняване и предаване на традиционна култура, участие в националната система „Живи човешки съкровища –България”2020.

**8. Нови дейности, заложени в програмата на читалището, в т.ч**. **работа по проекти**,

съществено сътрудничество с други културни институции.

**9. Осъвременяване на читалищните дейности и услуги чрез** **обучение н**а хората от всички възрасти с цел развитие на гражданското общество. Читалището – място за учене през целия живот. Онлайн обучение

**10. Социална политика на читалището,** в т.ч. Работа с хора с увреждания и осигуряване на достъп на тези хора до дейността на читалището, етнически малцинства, работа с различни възрастови групи, развитие на доброволчеството: Различни благотворителни инициативи в съвместно с кметство с.Павелко

**В. ОРГАНИЗАЦИОННА ДЕЙНОСТ**

1.Планувани заседания на читалищното настоятелство и събрания отчетни/отчетно-

изборни/извънредни

3 заседания настоятелството , 1 отчетно изборно,1 отчетно

2.Предоставяне на изисквана документация към Регистър на народните читалища в Министерството на културата./ Наредба № 2 от 1 юли 2019 г. за реда за водене на регистъра на народните читалища и на читалищните сдружения

**КУЛТУРЕН КАЛЕНДАРЕН**

|  |  |  |  |
| --- | --- | --- | --- |
| **Месец** | **Събитие** | **Място** | **Дата** |
| Януари | Бабин ден-представяне на традицията | С.Павелско | 21 |
| Февруари | Цар на виното  159г от убитите във войната | С.Павелско | 1  19 |
| Март | Баба Марта-работилница за мартеници ”Да ги направим за здраве”; Ден на самодееца-концерт  Освобождението на България-тържество с програма от самодейците  Сирни заговезни-прошка и пуснистарци  Денят на жената-програма от самодейците |  | 1  3  6  8 |
| Април | Ден на хумора и сатирата-вечер на хумора ( пиеса от театралната трупа)  Ден на детската книга  Лазаровден  Цветница  Великден – «Великден в Павелско» работилничка за боядисване на яйца, изложба с награди за най-хубаво яйце, великденска трапеза и веселие | С Павелско | 1  2  16  17  22 |
| Май | Първата музейна сбирка в Музея към читалището в с.Павелско  Ден на Българската просвета и култура и на Славянската писменост- програма с учениците  Балкански шампионат п фолклор Евро – фолк „Жива вода” | С.Павелско  Хисаря | 14  24 |
| Юни | ден на детето-празнична пограмаден на Ботев и загиналите за свободата на българияТрадиционния празник на с.Павелско посветен на църквата „Възнесение Господне ”-програма от самодейците185г от рождението на Васил ЛевскиМЕЖДУНАРОДЕН ФЕСТИВАЛ ЗА ФОЛКЛОРНО, ХОРОВО И СЪВРЕМЕННО ИЗКУСТВО "БАР 2020” | С.Павелско  С.Павелско  С.Павелско  Бар Черна гора | 01  02  04  18  24-28 |
| Юли | XIX Международен фолклорен фестивал „Охридска перла” |  | 24-28 |
| Август |  | С Павелско |  |
| Септември | Съединението на Източна Румелия с Княжество България програма  Фестивал на киселото мляко  ”Орфей пее с морето”  Ден на Независимостта на Бългаия  Дельови празници  Фестивал”Маврудово хоро” | С.Павелско  с.Момчиловци  гр.Приморско  с.Павелско  гр.Златоград;  грАсеновгра | 6  15  22  22 |
| Октомври | Национален фестивал на стара градска песен Панагюрище  Фестивал на вълната представяне на обичая „Здой”,изложба на всичко изработено от чиста вълна,как се е обработвала вълната в миналото-демонстрация. | Гр.Панагюрище  с.Павелско |  |
| Ноември | Ден на народните будители- съвремени будители, Павелско будител- Отворени врати в музея  Ден на християнското семейство- посещение от деца, родители , прародители, на църквата в селото,разкази за семейните ценностите.Тематични рисунки с изложба  190г от създаването на у-щето в с.Павелско | С.Павелско | 01  21 |
| Декември | Коледни празници- Коледен фестивал- представяне на традициите в селото, коледна трапеза на мегдана, ръчно изработени продукти |  | 18-19 |

**ДРУГИ ДЕЙНОСТИ**

-участие в местни, регионални, национални празници и международни фестивали;

-участия на работещите в читалищата в обучения за повишаване на квалификацията,

работни срещи, дискусии и други форми за развитие на капацитета на служителите:

-участие в обучения на РЕКИЦ „Читалища”:

-иницииране на социални дейности с различни възрастови групи , хора с увреждания

-доброволчески инициативи:/ седмицата на гората- почистване на еко- пътеки и

туристически маршрути;

-подпомагане на населението при бедствени ситуации и др.

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

-брой регистрирани членове

-брой посетители на предоставяни от читалището услуги

-брой читатели

-брой нови книги и абонамент- няма

-брой предоставени услуги- копирни и интернет

-брой и качество на проведени празненства, концерти, чествания

-брой организирани групи и постижения

-брой участия в местни, регионални, национални и международни изяви и конкурси;

**-**награди от участия в конкурси, фестивали и празници

-брой кандидатстване и спечелени и финансирани проекти

-поведени събрания – общи и на настоятелството

-извършена пререгистрация на читалището в определения от ЗНЧ срок. /дата/

**ФИНАНСИРАНЕ**

* Субсидия от държавния бюджет за делегирани от държавата дейности съгласно чл.23 (1)
* Членски внос
* Финансиране от спечелени проекти
* Дарения;

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА**

Срокът за изпълнение на Програмата е в рамките на бюджетната 2022 година;

Съгласно чл. 26а, ал. 4 от Закона за народните читалища Председателят на читалището представя  в срок до  31.03.2022 г. пред Кмета на ………. …………………и Общинския съвет доклад за осъществените  дейности в изпълнение на Програмата и за изразходваните от бюджета средства през 2021 г.

При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

**ЗАКЛЮЧЕНИЕ:**

Настоящата едногодишна програма за развитие на Читалище”Алеко Константинов 1880” с.Павелско

е вариант и процес във времето, един от начините, който ще се търси в бъдеще, за да стимулира развитието на  общността.

Забележка: Програмата е отворена за допълнения. Тя визира най-общите положения, залегнали в плановете за работа през предстоящата 2022 година. Промени по програмата се съгласуват с читалищното настоятелство и се представят в Община Чепеларе

Изготвил: Мария Ангьозова

Председател на НЧ “Алеко Константинов 1880 ” с. Павелско